Gloria Totoricagüena

Gloria Pilar Totoricagüena Egurrola (Boise, Idaho, 1961) euskal jatorriko ikertzaile estatubatuarra, euskal diasporari buruzko lan ugari plazaratu du.

 Biografia 
Boisen jaio zen, Idaho, 1961ean. Gurasoak Mari Carmen Egurrola Totoricagüena eta Teodoro Totorikaguena ziren. 1986an Boiseko Unibertsitatean Zientzia politikoak ikasi zituen. 1987an, Montevideoko Errepublikaren Unibertsitatean Latinoamerikar politikari buruzko masterra egin zuen. 1989an, Boiseko Unibertsitatean beste master bat egin zuen. 

2000an Londresko London School of Economics and Political Science izeneko erakundean zientzia politikoaren filosofian eta konparazio-politikan doktoretza lortu zuen. Bere tesiaren izenburua Comparing the Basque Diaspora: Ethnonationalism, transnationalism, and identity maintenance in Argentina, Australia, Belgium, Peru, the United States of America, and Uruguay izan zen. Center for Basque Studies erakundearen ikertzailea izan da.

Parte-hartze nabarmena izan zuen Ibarretxe lehendakariak garatutako Pentsamendua izeneko "Think Tank Basque Global Initiatives" ekinbidearen diseinuan eta zuzendaritzan.Iñaki Goirizelaia, Gloria Totoricagüena Manuel Lekuona sarirako proposamena. 2025

Kultura-mundu hertsitik kanpo dauden bi aholkularitza-enpresatako presidente izan da: Idaho Policy and Consulting eta Transnational Initiatives. Enpresa horiek enpresa-harremanetako jarduerak egiten dituzte eremu publikoan eta pribatuan, eta kultura- eta merkataritza-diplomazian aritzen dira.

 Euskal kulturaren ikertzailea diasporan 
Arkeologia, etnografia eta historia gaiak dituzten diasporari buruzko erakusketa askoren aholkulari gisa lan egin du Euskal Herrian eta Amerikan. Eta Kontinente Zaharrean euskal emigrazioari buruz bildu dituen ahozko historiako materialak zabaldu ditu. Berak lortutako materialak munduko lau kontinente eta 15 herrialdekoak dira, bestea beste, Europakoak (Erresuma Batua, Belgika, Irlanda eta Euskal Herria), Amerikakoak (Argentina, Txile, Uruguai, Brasil, Peru eta Estatu Batuak) eta Asiakoak (Australia eta Filipinak).

 Obra 
 Liburuak 
Gehienak ingelesez daude:
 The Basques Of New York : a Cosmopolitan Experience, University Nevada Press, 2019. / ISBN: 978-1-877802-39-3.
 Identity, Culture, And Politics In The Basque Diaspora (The Basque Series), University Nevada Press, 2013. / ISBN: 978-0-87417-547-9.
 Australia. "Urazandi bilduma" 21, Eusko Jaurlaritzaren Argitalpen Zerbitzu Nagusia, 2008. / ISBN: 978-84-457-2791-1.
 Boise Basques: Dreamers And Doers. University Nevada Press, 2004. / ISBN: 978-1-877802-37-9
 Basque Diaspora: Migration And Transnational Identity.  University Nevada Press, 2005. / ISBN: 978-1-877802-45-4.
 The Basque of New Cork. "Urazandi bilduma", Eusko Jaurlaritzaren Argitalpen Zerbitzu Nagusia, 2003. / ISBN: 978-84-457-2012-7.
 Diáspora vasca comparada. "Urazandi bilduma", Eusko Jaurlaritzaren Argitalpen Zerbitzu Nagusia, 2003. / ISBN: 978-84-457-1982-4.Diáspora vasca comparada. "Urazandi bilduma", Eusko Jaurlaritzaren Argitalpen Zerbitzu Nagusia, 2003. / ISBN: 978-84-457-1982-4

 Koordinatutako liburuak 
 The legal status of the Basque language today: one language, three administrations, seven different geographies and a diaspora, Gloria Totoricagüena eta Iñigo Urrutia koordinatzaileak, Donostia: Eusko Ikaskuntza, 2008 / .

 Sariak 

 Eusko Ikaskuntzaren 2025eko Manuel Lekuona saria jaso zuen.

 Erreferentziak 

 Kanpo estekak 

Kategoria:Boisetarrak
Kategoria:XX. mendeko emakumeak
Kategoria:XXI. mendeko emakumeak
Kategoria:Eusko-estatubatuarrak
Kategoria:Emakume irakasleak
Kategoria:Ameriketako Estatu Batuetako saiakeragileak
Kategoria:Ameriketako Estatu Batuetako irakasleak
Kategoria:Emakume ikertzaileak
Kategoria:Center for Basque Studies
Kategoria:Ingelesezko idazleak